Chattanooga Choo Choo

«Chattanooga Choo Choo» er en amerikansk storband-/swingsang, skrevet av låtskriverne Mack Gordon og Harry Warren. De skrev den mens de reiste med Southern Railways «Birmingham Special»-tog. Sangens inspirasjonskilde var et lite damplokomotiv av typen 2-6-0 som tilhørte Cincinnati Southern Railway. Det er nå en del av Norfolk Southern Railway System. Toget er i dag en museumsgjenstand.

 Sun Valley Serenade 
«Chattanooga Choo Choo» var med i spillefilmen Høyfjellets sang (Sun Valley Serenade) (1941) med Sonja Henie, John Payne, Glenn Miller and his Orchestra, The Modernaires, Milton Berle og Joan Davis i hovedrollene.Sun Valley Serenade på Internet Movie Database

Den ble først fremført av Tex Beneke, Paula Kelly og The Modernaires, så av Dorothy Dandridge til et akrobatisk dansenummer med The Nicholas Brothers.Sun Valley Serenade  – Soundtracks på Internet Movie Database

 Plateinnspilling 
Sangen ble innspilt 7. mai 1941, for platemerket Bluebird, tilhørende RCA Victor. Innspillingen med Glenn Miller and His Orchestra, RCA Bluebird N-11230-B, ble den første til å bli sertifisert som gullplate 10. februar 1942 for et salg på 1,2 millioner eksemplarer.Harry Warren – The unknown Broadway composer    

Innspillingen ble opptatt i Grammy Hall of Fame i 1996.

 Andre versjoner (i utvalg) 
Cab Calloway and His Orchestra spilte i 1941 inn en coverversjon. Den ble utgitt på 78-platen Conqueror 9914.
Bill Haley and His Comets spilte i 1954 inn en coverversjon i New York. Den ble utgitt på singlen Essex E-348.
Country & western-sangeren Hank Snow spilte inn en coverversjon. Den ble utgitt på LP-platen Railroad Man (RCA Victor LSP 2705) i 1963.Hank Snow
I 1964 spilte The Shadows inn sangen. Den ble utgitt på albumet Dance With the Shadows.
En coverversjon med den amerikanske musikkgruppen Harpers Bizarre ble i 1967 utgitt på singlen Warner Bros. 7090.
I 1970-årene ble sangen brukt i en reklame for sjokolademerket Toffee Crisp. Den begynte med «Pardon me, boy, is that a Toffee Crisp you chew chew» og endte med punchlinjen «Chew chew Toffee Crisp, the big value bar».
Guy Van Duser ga ut sin gitar-baserte instrumental versjon i 1976 på albumet Finger Style Guitar Solos.Discogs – Medium: Finger Style Guitar – Guy Van Duser (1976)
Svein Finjarn ga ut sin versjon på albumet Mustang i 1977.– Medium: Mustang – Svein Finjarn (1977)
En coverversjon med Steve Lucky & The Rhumba Bums var med i spillefilmen Be Cool (2005).Internet Movie Database – Be Cool (2005) – Soundtracks

 I Vest-Tyskland 
Melodien har blitt brukt to ganger til vesttyske sanger. Begge handler om tog og begge starter med (forskjellige) oversettelser av «pardon me». Den første ble spilt inn på plate i 1947 av Bully Buhlan («Zug nach Kötzchenbroda»).

Den andre ble spilt inn på plate av rockmusikeren Udo Lindenberg i 1983 og ble meget populær på grunn av dens politiske innblanding. Tittelen var «Sonderzug nach Pankow». Sangens ironiske tekst rettet en direkte appell til den daværende formann i DDRs statsråd, Erich Honecker. Derfor ble sangen vidt utbredt (skjønt forbudt) i DDR. Den blir sett på som et tidlig bidrag til Berlinmurens fall.Hallo, Erich SPIEGEL-Archiv

 Øystein Sundes instrumentale versjon 

Øystein Sunde ga ut en akustisk gitar-basert versjon i september 1981 på musikkalbumet Barkebille boogie. Spinner Records – Medium:Barkebille boogie – Øystein Sunde (1981)Aftenposten (morgen) – 23. september 1981 side 40 Sunde ga den tittelen «The Cat That Chewed Your New Shoes» som mest sannsynlig er en fonetisk vri på «Chattanooga Choo Choo». Hans gitar er stemt i «G open tuning» (D-G-D-G-H-D).

 Andre norske versjoner 
Karole og P. E. Pedersen har skrevet norsk tekster. Karoles versjon bærer tittelen «Toget til Sørum». Pedersens versjon heter «Kom og bli med».

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer1968«Toget til Sørum» Three HitsKaroleSingleDecca F 444 971990«Kom og bli med»Kom og dansDænsebændetP. E. PedersenCDNorsk Gla' Dans

 Listeplasseringer 
ArtistListeHøyeste  plasseringUker på listenDato for listeplasseringGlenn Miller and his OrchestraBillboard Best Sellers In Stores-listen# 1# 1 i 9 uker1941Harpers BizarreBillboard Easy Listening-listen allmusic ((( Harpers Bizarre > Charts & Awards > Billboard Singles )))               # 1 1968Harpers BizarreBillboard Hot 100-listen# 451967

 Referanser 

Kategori:Sanger fra USA
Kategori:Sanger fra 1941

it:I Know Why/Chattanooga Choo Choo#Chattanooga Choo Choo